smcproject/ml-wiki-sentences huggingface dataset:
ഏതാണ്ട് നൂറ് ദശലക്ഷം ഡോളറാണ് പാലങ്ങളുടെ നിർമ്മാണത്തിനു ചെലവായത്.
ഇന്ത്യയിലെ കൊൽക്കത്ത മുതൽ ബംഗ്ലാദേശിലെ ഖുൽന വരെയുള്ള 172 കിലോമീറ്റർ ദൈർഘ്യമുള്ള പാതയിലൂടെയാണ് ബന്ധൻ എക്സ്പ്രസ് ഓടുന്നത്.
ഇതിൽ 77 കിലോമീറ്റർ ദൂരം ഇന്ത്യയിലും 95 കി.
ദൂരം ബംഗ്ലാദേശിലും ഉൾപ്പെടുന്നു.
എല്ലാ വ്യാഴാഴ്ചകളിലും ബന്ധൻ എക്സ്പ്രസ് സർവീസ് നടത്തുന്നു.
കൊൽക്കത്തയിൽ നിന്നും രാവിലെ 7:10-നു പുറപ്പെടുന്ന തീവണ്ടി ഉച്ചയ്ക്ക് 12:30-ഓടെ ഖുൽനയിൽ എത്തിച്ചേരുന്നു.
ഇന്ത്യയിലെ പെട്രോപോൾ സ്റ്റേഷനിലും ബംഗ്ലാദേശിലെ ബെനാപോൾ സ്റ്റേഷനിലും മാത്രമാണ് സ്റ്റോപ്പ് അനുവദിച്ചിരിക്കുന്നത്.
ബന്ധൻ എക്സ്പ്രസ്സിലെ എല്ലാ കോച്ചുകളും ശീതീകരിച്ചിരിക്കുന്നു.
ആകെ 456 സീറ്റുകളുള്ളതിൽ 312 ചെയർ കാറും 144 ഫസ്റ്റ് ക്ലാസ് സീറ്റുകളും ഉൾപ്പെടുന്നു.
ഏതാണ്ട് 36 കിലോമീറ്റർ/മണിക്കൂർ വേഗതയിലാണ് തീവണ്ടിയുടെ സഞ്ചാരം.
ഇതും കാണുക മൈത്രി എക്സ്പ്രസ് സംഝോത എക്സ്പ്രസ്സ് ഥാർ എക്സ്പ്രസ്സ് അവലംബം
ബപ്പി ലാഹിരി
ബപ്പി ലാഹിരി എന്നറിയപ്പെടുന്ന അലോകേഷ് ലാഹിരി (ജനനം 27 നവംബർ 1952), ഒരു ഇന്ത്യൻ ഗായകനും സംഗീതസംവിധായകനും രാഷ്ട്രീയക്കാരനും റെക്കോർഡ് നിർമ്മാതാവുമാണ്.
ഇന്ത്യൻ സിനിമയിൽ സിന്തസൈസ് ചെയ്ത ഡിസ്കോ സംഗീതത്തിന്റെ ഉപയോഗം അദ്ദേഹം ജനപ്രിയമാക്കുകയും സ്വന്തം രചനകളിൽ ചിലത് ആലപിക്കുകയും ചെയ്തു.
അമർ സംഗീ , ആശാ ഓ ഭലോബാഷ , അമർ തുമി , അമർ പ്രേം , മന്ദിര , ബദ്നാം , രക്തലേഖ , പ്രിയ തുടങ്ങിയ ബംഗാളി ചിത്രങ്ങളിൽ അദ്ദേഹം വലിയ ബോക്സോഫീസ് വിജയങ്ങൾ നേടിയിട്ടുണ്ട്.
വാർദത്ത് , ഡിസ്കോ ഡാൻസർ , നമക് ഹലാൽ , ഷറാബി .
ഡാൻസ് ഡാൻസ്, കമാൻഡോ, സാഹേബ്, ഗാംഗ് ലീഡർ, സൈലാബ് തുടങ്ങിയ ചലച്ചിത്ര സൗണ്ട് ട്രാക്കുകളിലൂടെ 1980-കളിലും 1990-കളിലും അദ്ദേഹം ജനപ്രിയനായിരുന്നു.
1976ൽ പുറത്തിറങ്ങിയ 'ചൽത്തേ ചൽത്തേ'യിലെ കിഷോർ കുമാർ അനശ്വരമാക്കിയ "ചൽത്തേ ചൽത്തേ, മേരേ യേ ഗീത് യാദ് രഖ്നാ" എന്ന ഗാനം ബപ്പി ലഹരിയുടെ സംഗീത സംവിധാനത്തിൽ പിറന്നതായിരുന്നു.
2014-ൽ ലാഹിരി ബി.ജെ.പിയിൽ ചേർന്നു.
2014-ലെ ഇന്ത്യൻ പൊതു തെരഞ്ഞെടുപ്പിൽ പശ്ചിമ ബംഗാളിലെ ശ്രീരാംപൂരിൽ (ലോക്‌സഭാ മണ്ഡലം) ബി.ജെ.പി സ്ഥാനാർത്ഥിയായി മത്സരിച്ചെങ്കിലും പരാജയപ്പെടുകയാണുണ്ടായത്.
പശ്ചിമ ബംഗാളിലെ ജൽപായ്ഗുരിയിലെ ഒരു ബംഗാളി ബ്രാഹ്മണ കുടുംബത്തിലാണ് ലാഹിരി ജനിച്ചത്.
ജൽപായ്ഗുരിയിൽ നിന്നുള്ള അദ്ദേഹത്തിന്റെ മാതാപിതാക്കളായ അപരേഷ് ലാഹിരിയും ബൻസുരി ലാഹിരിയും പ്രശസ്ത ബംഗാളി ഗായകരും ശാസ്ത്രീയ സംഗീതത്തിലും ശ്യാമ സംഗീതത്തിലും പ്രശസ്തരായ സംഗീതജ്ഞരായിരുന്നു.
അവൻ അവരുടെ ഏകമകനാണ്.
നാംബുൻഗ് ദേശീയോദ്യാനം
നാംബുൻഗ് ദേശീയോദ്യാനം പടിഞ്ഞാറൻ ആസ്ത്രേലിയയിലെ വീറ്റ്ബെൽറ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനം .
പെർത്തിൽ നിന്നും വടക്കു-പടിഞ്ഞാറായി 200 കിലോമീറ്ററും തീരദേശ പട്ടണമായ സെർവാന്റസിൽ നിന്നും തെക്കായി 17 കിലോമീറ്ററും അകലെയാണ് ഈ ദേശീയോദ്യാനം.
പിനാക്കിൾസ് എന്നറിയപ്പെടുന്ന ആയിരക്കണക്കിന് ചുണ്ണാമ്പുകല്ലുരൂപങ്ങൾ ഉള്ള മേഖലയായ പിനാക്കിൾസ് മരുഭൂമി ഈ ദേശീയോദ്യാനത്തിലാണ്.
ഇതും കാണുക List of protected areas of Western Australia The Pinnacles Desert അവലംബം
നാകം ഇംഗ്ലീഷ് വിലാസം https://ml.wikipedia.org/wiki/Zinc 30 ചെമ്പ് ← നാകം → ഗാലിയം - ↑ Zn ↓ Cd [[File:{{{symbol}}}-TableImage.png|300px]] ആവർത്തനപ്പട്ടിക പൊതു വിവരങ്ങൾ പേര് , പ്രതീകം , അണുസംഖ്യ നാകം, Zn, 30 അണുഭാരം ഗ്രാം/ മോൾ ഗ്രൂപ്പ് , പിരീഡ് , ബ്ലോക്ക് {{{ഗ്രൂപ്പ്}}},{{{പിരീഡ്}}},{{{ബ്ലോക്ക്}}} രൂപം {{{രൂപം}}}
അണുസംഖ്യ 30-ഉം പ്രതീകം Zn -ഉം ആയ ഒരു ലോഹമൂലകമാണ്‌ നാകം അഥവാ സിങ്ക് (Zinc).
ചില ചരിത്രങ്ങളിലും ശില്പകലയുമായി ബന്ധപ്പെട്ടു ഇതിനെ സ്പെൽറ്റർ എന്നും അറിയപ്പെടുന്നു.
മിതമായ തരത്തിൽ രാസപ്രവർത്തനങ്ങളിൽ ഏർപ്പെടുന്ന നീല കലർന്ന വെള്ള നിറത്തോടു കൂടിയ ലോഹമാണ്‌ നാകം.
ഈർപ്പമുള്ള വായുവിന്റെ സാന്നിധ്യത്തിൽ ഓക്സീകരണത്തിനു വിധേയമായി കട്ടിയുള്ള ഓക്സൈഡ് പാളി ഇതിന്റെ പുറത്തുരൂപം കൊള്ളുന്നു.
ഈ ലോഹം വായുവിൽ തെളിഞ്ഞ നീലയും പച്ചയും കലർന്ന ജ്വാലയോടെ കത്തി സിങ്ക് ഓക്സൈഡ് ആയി മാറുന്നു.
അമ്ലങ്ങളുമായും ക്ഷാരങ്ങളുമായും മറ്റു അലോഹങ്ങളുമായും ഇത് രാസപ്രവർത്തനത്തിലേർപ്പെടുന്നു.
സിങ്കിന്റെ പ്രധാന ഓക്സീകരണനില +2 ആണ്‌.
+1 ഓക്സീകരണനില വളരെ അപൂർവമായും പ്രദർശിപ്പിക്കുന്നു.
100 °C മുതൽ 210 °C വരെ താപനിലയിൽ ഈ ലോഹം രൂപഭേദം വരുത്താവുന്ന രീതിയിൽ മൃദുവാണ്‌.
വിവിധ രൂപങ്ങളിൽ ഇതിനെ മാറ്റിയെടുക്കാൻ സാധിക്കും.
210 °C നു മുകളിൽ ഇത് ദൃഢമാകുന്നു (brittle) വീണ്ടും ചൂടാക്കുമ്പോൾ പൊടിയായി മാറുന്നു.
നാംചി
നാംചി (നേപ്പാളി : नाम्ची) അല്ലെങ്കിൽ നാംറ്റ്സെ ഇന്ത്യയിലെ സിക്കിം സംസ്ഥാനത്തെ തെക്കൻ സിക്കിം ജില്ലയുടെ ആസ്ഥാനമായ ഒരു പട്ടണമാണ്.
നാംചി എന്ന സംജ്ഞയുടെ അർത്ഥം ആകാശം (Nam) അത്യുന്നതം (Chi) എന്നിങ്ങനെയാണ് സിക്കീമീസ് ഭാക്ഷയിൽ ഭൂമിശാസ്ത്രം
നാംചി പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 27°10′N 88°21′E ﻿ / ﻿ 27.17°N 88.35°E ﻿ / 27.17; 88.35 ആണ്.
നാംചി പട്ടണത്തിൻറെ സമുദ്രനിരപ്പിൽ നിന്നുള്ള ഉയരം 1,315 metres (4,314 ft) ആകുന്നു.
സംസ്ഥാന തലസ്ഥാനമായ ഗാങ്ടോക്കിൽ നിന്ന് 78 കിലോമീറ്റർ (48 മൈൽ) ദുരെയാണീ പട്ടണം.
അതുപോലെ തന്നെ സിലിഗുരി പട്ടണത്തിൽ നിന്നും 100 കിലോമീറ്റർ (62 മൈൽ) ദൂരത്തിലാണീ പട്ടണം.
നാംചി പട്ടണത്തിന് ഏറ്റവുമടുത്തുള്ള റെയിൽവേ, എയർപോർട്ട് സൌകര്യങ്ങൾ സിലിഗുരിയിലാണുള്ളത്.
സിക്കിമിലേയും പശ്ചിമ ബംഗാളിലേയും മിക്ക പട്ടണങ്ങളുമായും നാംചി റോഡു മാർഗ്ഗം ബന്ധിക്കപ്പെട്ടിരിക്കുന്നു.
ബസുകളും ജീപ്പുകളും പതിവായി ഗാംങ്ടോക്ക്, പെല്ലിങ്, ജോർത്താംഗ്, കാലിംപോങ്, സിലിഗുരി എന്നിവിടങ്ങളിൽ നിന്നും നാംചിയിലേയ്ക്ക് സർവ്വീസ് നടത്തുന്നു.
As of 2011 (ഇന്ത്യൻ സെൻസസ്) നാംചി പട്ടണത്തിലെ ആകെ ജനസംഖ്യ 12194 ആണ്.
ആകെ ജനസംഖ്യിൽ പുരുഷന്മാർ 52 ശതമാനവും സ്ത്രീകൾ 48 ശതമാനവുമാണ്.
നാംചി പട്ടണത്തിലെ ജനങ്ങളുടെ സാക്ഷരത 78 ശതമാനമാണ.
ഇത് ദേശീയ ശരാശരിയായ 59.5 ശതമാനത്തേക്കാൾ കൂടുതലാകുന്നു.
പുരുഷൻമാരുടെ സാക്ഷരത 59.5 ശതമാനവും സ്ത്രീകളുടേത് 81 ശതമാനവുമാണ്.
നാംചി പട്ടണത്തിലെ ജനസംഖ്യയിലെ 9 ശതമാനം പേർ 6 വയസിനു താഴെയുള്ളവരാണ്.
പട്ടണത്തിലെ ജനങ്ങളിൽ ബഹുഭൂരിപക്ഷവും ബുദ്ധമതക്കാരോ ഹൈന്ദവ മതക്കാരോ ആണ്.
ഇവിടെ പ്രധാനമായ സംസാരിക്കുന്ന ഭാക്ഷകൾ നേപ്പാളി, ഹിന്ദി, ഇംഗ്ലീഷ് എന്നിവയാണ്.
ഏകദേശം അര ഡസനോളം പ്രൈവറ്റ് സ്കൂളുകൾ നാംചിയിൽ പ്രവർത്തിക്കുന്നു.
ഈ സ്കൂളുകളിൽ ഉന്നത നിലവാരമുള്ള വിദ്യാഭ്യാസമാണു നൽകപ്പെടുന്നത്.
മൌണ്ട് കാർമൽ സ്കൂൾ, നാംചി പബ്ലിക് സ്കൂൾ, ടെൻഡോങ് എഡ്യൂക്കേഷണൽ ഇൻസ്റ്റിറ്റ്യൂട്ട്, ന്യൂ ലൈറ്റ് അക്കാദമി, ബെഥേനി സ്കൂൾ എന്നിവയാണ് എടുത്തു പറയേണ്ട വിദ്യാഭ്യാസ സ്ഥാപനങ്ങളാണ്.
ആൺകുട്ടികൾക്കും പെൺകുട്ടികൾക്കുമുള്ള ഗവൺമെൻറ് ഹൈയർ സെക്കൻററി സ്കൂൾ, മൾട്ടിമീഡിയ കമ്പ്യൂട്ടർ ഇൻസ്റ്റിറ്റ്യൂട്ട് എന്നിവ ഇതു കൂടാതെയുണ്ട്.
പട്ടണത്തിൽ നിന്നും ഏതാനും കിലോമീറ്ററുകൾ അകലെ ഗവൺമെൻറ് കോളേജ് ഓഫ് ആർട്സ് ആൻറ് എഡ്യൂക്കേഷൻ സ്ഥിതി ചെയ്യുന്നു.
ഇവിടുത്തെ ജനങ്ങൾ വിദ്യാഭ്യാസത്തിനു വളരെയധികം പ്രാധാന്യം കൽപിക്കുന്നു.
നാംചി ഒരു വിനോദസഞ്ചാര കേന്ദ്രവും അതുപോലെ തന്നെ ഒരു തീർത്ഥാടനകേന്ദ്രവുമാണ്.
നാംചി മൊണാസ്റ്ററി , റലാങ് മൊണാസ്റ്ററി, ടെൻഡോങ് കുന്നുകൾ എന്നിവ ബുദ്ധമത തിർത്ഥാടന കേന്ദ്രങ്ങളാകുന്നു.
ലോകത്തിലെ ഉയരമുള്ള പ്രതിമകളിൽ1 ഒന്നായ 118 അടി ഉയരമുള്ള ബുദ്ധസന്യാസി ഗുരു റിംപോച്ചെയുടെ പ്രതിമ നാംചി പട്ടണത്തിന് അഭിമുഖമായി സംദ്രൂപ്റ്റ്സെ മലയിൽ നിലകൊള്ളുന്നു.
2004 ഫെബ്രുവരിയിലാണ് ഈ പ്രതിമ പൂർത്തിയായത്.
T It was completed in February 2004.
It is also said that the Samdruptse hill is actually a സംദ്രൂപ്റ്റ്സെ മല നിഷ്‌ക്രിയമായ ഒരു അഗ്നിപർവ്വതമാണെന്ന് വിശ്വസിക്കപ്പെടുന്നു.
ഐതിഹ്യങ്ങൾ പറയുന്നത് അഗ്നിപർവ്വതം നിഷ്ക്രിയമായിരിക്കുന്നത് ബുദ്ധസന്ന്യാസിമാർ മലമുകളിൽ പോയി പ്രാർത്ഥന നടത്തുന്നതു കൊണ്ടാണെന്നാണ്.
പട്ടണത്തിൽ നിന്ന് ഏതാനും കിലോമീറ്ററുകൾ അകലെ ഒരു റോക്ക് ഗാർഡനും സ്ഥിതി ചെയ്യുന്നു.
ലോകത്തിലെ മൂന്നാമത്തെ ഉയരം കൂടിയ കൊടുമുടിയായ കാഞ്ചൻജംഗയുടെ വ്യക്തമായ കാഴ്ച്ച ഇവിടെ നിന്നു കിട്ടുന്നു.
വിഷയാനുബന്ധം Central Park, Namchi 1 2 3 ↑ Falling Rain Genomics, Inc - Namchi ↑
നാകമോഹൻ ഇംഗ്ലീഷ് വിലാസം https://ml.wikipedia.org/wiki/Paradise_Flycatcher
ഇന്ത്യയിൽ കാണപ്പെടുന്ന ഒരു ദേശാടനപ്പക്ഷിയാണ് നാകമോഹൻ ( ഇംഗ്ലീഷ് : Indian Paradise-flycatcher ) .
വേലിത്തത്തകളെ പോലെ പറക്കുന്ന ഷഡ്‌പദങ്ങളെ വായുവിൽവച്ചു തന്നെ പറന്ന് പിടിച്ച് ഭക്ഷണമാക്കുന്ന ഒരു പക്ഷിയാണിത്.
1758-ൽ കാൾ വോൺ ലിന്നെ എന്ന ഡച്ച് നിരീക്ഷകനാണ് ഇവയെ ആദ്യം ശാസ്ത്രീയമായി തിരിച്ചറിഞ്ഞത് .
ഇവ കേരളത്തിൽ പ്രജനനം നടത്തിയതായി അറിവില്ല.
ശരീരഘടന ആൺകിളി
ആൺപക്ഷികൾക്ക് കറുത്ത തലയും, ബാക്കി ഭാഗം തൂവെള്ള നിറത്തിലുമാണുണ്ടാവുക, ചിലപ്പോൾ മഞ്ഞ കലർന്ന വെള്ളനിറത്തിലും കാണപ്പെടുന്നു.
ചെമ്പിച്ച തവിട്ടു നിറമുള്ള പൂവനേയും കാണുന്നുണ്ട്.
ചില പ്രദേശങ്ങളിൽ കാണുന്നവയാണ് ഇവ.
പൂവന് കറുത്ത കണ്ണുകൾക്ക് ചുറ്റുമായി നീലനിറത്തിൽ വൃത്തമുണ്ടായിരിക്കും.
കൊക്കിന്റെ അറ്റം മുതൽ വാലറ്റം വരെ ആൺ പക്ഷിക്ക് ഏകദേശം 70 സെന്റീമീറ്റർ നീളമുണ്ടാകും.
പൂവന്മാർ  രണ്ടു നിറത്തിൽ കാണുമ്പോൾ പിടകൾക്ക് ഒറ്റ നിറമേയുള്ളൂ.
വലിപ്പം കുറഞ്ഞ പെൺപക്ഷികൾക്ക്  ചെമ്പിച്ച തവിട്ട് നിറമായിരിക്കും, അവയ്ക്ക് ശരീരത്തിനടിയിൽ തൊണ്ടയിൽ ചാരനിറത്തിൽ തുടങ്ങി പിന്നിലേക്ക് വെള്ളനിറം കൂടുതലായി കാണുന്നു.
കുഞ്ഞുങ്ങൾക്ക് അമ്മയുടെ നിറമായിരിക്കും.
പൂർണ്ണവളർച്ചയെത്താത്ത ആൺപക്ഷികൾക്ക്  പിന്നീട് പ്രായപൂർത്തിയാകുന്തോറും യഥാർത്ഥ നിറം ലഭിക്കുന്നു.
എങ്കിലും കണ്ണിനു ചുറ്റുമുള്ള നീലനിറം പ്രായപൂർത്തിയാകാത്ത ആൺപക്ഷികൾക്കുണ്ടാകും.
അതുപോലെ പെൺപക്ഷികളുടെ തൊണ്ടഭാഗം ചാരനിറത്തിലായിരിക്കുമെങ്കിൽ, പ്രായപൂർത്തിയാകാത്ത ആൺകിളികളുടെ തൊണ്ടയടക്കം തലമുഴുവൻ കറുത്ത നിറത്തിലായിരിക്കും.
തലയ്ക്ക് മുകളിൽ കിരീടം പോലെ പൊങ്ങി നിൽക്കുന്ന കുറച്ച് തൂവലുകൾ, സട പോലെ നീണ്ട തൂവലുകളുള്ള വാൽ എന്നിവയാണ് നാകമോഹന്റെ പ്രത്യേകതകൾ.
രണ്ടൊ മൂന്നൊ വർഷം പ്രായമാവുമ്പോഴാണ് പൂവന് നീണ്ട വാലുണ്ടാവുന്നത്.
ആവാസവ്യവസ്ഥ പെൺകിളി നാകമോഹൻ, തൃശ്ശൂരിൽ
ടർക്കിസ്ഥാനിലേയും മഞ്ചൂറിയയിലേയും വൃക്ഷങ്ങളേറെയുള്ള പ്രദേശത്തും ഇന്ത്യയിലാകമാനവും ശ്രീലങ്കയിലും മലയൻ ജൈവമണ്ഡലത്തിലും നാകമോഹനെ കണ്ടുവരുന്നു.
ഒരു ദേശാടന പക്ഷിയായ നാകമോഹൻ ഭൂമദ്ധ്യരേഖാ പ്രദേശത്താണ് ശീതകാലം കഴിച്ചു കൂട്ടുന്നത്.
ജനുവരി ഫെബ്രുവരി മാസങ്ങളിൽ സാധാരണ കേരളത്തിൽ കണ്ടുവരുന്നു.
ദക്ഷിണേന്ത്യയിൽ സ്ഥിരതാമസമുള്ളവയേയും കണ്ടെത്തിയിട്ടുണ്ട്, എന്നാലും ശീതകാലത്ത് ദേശാടത്തിനെത്തുന്നവയുമായി ഇണചേർന്ന് ഇവയ്ക്ക് കുട്ടികളുണ്ടാവാറുണ്ട്.
ആദ്യം ഇന്ത്യയിൽ എമ്പാടുമായി കണ്ടെത്തിയ ഇവയെ പിന്നീട് പക്ഷിനിരീക്ഷകർ ഏഷ്യയിൽ പരക്കെ കാണുകയും നിരവധി ഉപജാതികളുണ്ടെന്ന് കണ്ടെത്തുകയും ചെയ്തിട്ടുണ്ട്.
പതിമൂന്ന് ഉപജാതികളെ ഇതുവരെ തിരിച്ചറിഞ്ഞിട്ടുണ്ട്.
ഈ പക്ഷി ബഹളമുണ്ടാക്കുന്ന സ്വഭാവമുള്ളതാണ്.
ചെറിയകാലുകൾ ഉറപ്പിച്ച്, പ്രാപ്പിടിയനെ പോലെ ഇരയെ കാത്തിരിക്കുന്ന ഇവ ഇരിപ്പിടത്തിനു താഴെകൂടി പറക്കുന്ന കീടങ്ങളെ പറന്നു പിടിക്കുന്നു.
മെയ്-ജൂലൈ മാസങ്ങളിലാണ് പ്രത്യുത്പാദനം .
താഴ്ന്ന ശിഖരത്തിന്റെ അഗ്രഭാഗത്ത് ചെറിയ കമ്പുകളും എട്ടുകാലി വലയും കൊണ്ടുണ്ടാക്കുന്ന കപ്പ് ആകൃതിയിലുള്ള ചെറിയ കൂട്ടിൽ മൂന്നോ നാലോ മുട്ട ഇടുന്നു .
ശത്രുക്കളിൽ നിന്ന് രക്ഷപെടാൻ കാക്കത്തമ്പുരാട്ടിയുടെ കൂടിനു സമീപമായി കൂടുകെട്ടുന്ന പതിവുമുണ്ട്.
ഇണപക്ഷികൾ രണ്ടും അടയിരിക്കാറുണ്ട്.
21 മുതൽ 23 ദിവസങ്ങൾ കൊണ്ട് മുട്ട വിരിയുന്നു .
ചിത്രശാല നാകമോഹൻ (പെൺപക്ഷി) വളർച്ചെയെത്തിയ ആൺപക്ഷി (ഹിമാചൽ പ്രദേശിലെ കുളുവിൽ).
പെൺപക്ഷി ഹിമാചൽ പ്രദേശിലെ കുളുവിൽ.
അവലംബം Terpsiphone paradisi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Terpsiphone paradisi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
നാക്കു പെന്റ നാക്കു ടാക്ക ഇംഗ്ലീഷ് വിലാസം https://ml.wikipedia.org/wiki/Naku_Penta_Naku_Taka
നാക്കു പെന്റ നാക്കു ടാക്ക (English: I Love You I Want You) 2014-ലെ മലയാളം ഭാഷയിലുള്ള ഒരു ഇന്ത്യൻ ചലച്ചിത്രമാണിത്.
ഈ ചലച്ചിത്രത്തിൽ സംവിധാനം വയലാർ മാധവൻകുട്ടിയും നിർമ്മാണം ഗോകുലം ഗോപാലനും ആണ് നടത്തിയിരിക്കുന്നത്.
അഭിനേതാക്കൾ ഇന്ദ്രജിത് വിനയൻ മുരളി ഗോപി ആന്റൻ കുലസിംഗം ഭാമ ശുഭ വിനയൻ ശങ്കർ അയ്യർ സാർ അനുശ്രീ ഇന്ദു ഭദൻ സുധീർ കരമന ഭദ്രൻ സേതുലക്ഷ്മി യാത്രക്കാരി പ്രദീപ് കോട്ടയം ശ്രീധരൻ ശശി കലിംഗ കർത്ത സുനിൽ സുഖദ കരുണൻ കഥാ ബീജം
അമേരിക്കക്കാരനെ വിവാഹം ചെയ്ത് അമേരിക്കൽ വിലസുന്നതിൽ സ്വപ്നം കാണുന്ന ഒരു പാവം പെൺകുട്ടിക്ക് ജീവിതത്തിൽ നേരിടേണ്ടിവരുന്ന കഷ്ടകാലമാണ് ഈ കഥ.
അമേരിക്കയിലേക്കെന്ന ധാരണയിൽ എയർപോർട്ടിലെത്തുന്ന ശുഭ ആദ്യസ്റ്റോപ്പായ ആഫ്രിക്കയിൽ വച്ച്  അറിയുന്നു തന്റെ ഭർത്താവ് ആഫ്രിക്കയിലാണ് ജോലി എന്ന്.
ആ വന്യഭൂമിയിൽ ആദിവാസികൾക്കിടയിൽ അവൾ പതുക്കെയാണെങ്കിലും സമരസപ്പെടുന്നു.
പക്ഷെ വിധി അതിനിടയിൽ അവരെ വേട്ടയാടുന്നു.
ആദിവാസി ഗോത്രത്തിന്റെ ശത്രുതയിലാകുന്ന വിനയനു.
കുമാരസിംഗം എന്ന ഭാവനാ വ്യക്തിയുടെ പേരിൽ പാസ്പോർട്ട് കിട്ടുന്നു.
പിന്നീടറിയുന്നു ഇയാൾ ശരിക്കും ഒരു ഭീകരവാദിയാണെന്ന്.
'പല സാഹസങ്ങൾക്കൊടുവിൽ ഈ കുമാരസ്മിഗത്തെയും വധിച്ച് അയാൾ നാട്ടിലെത്തുന്നു.
സംഗീതം വരികൾ- വയലാർ മാധവൻ കുട്ടി ഈണം- ഗോപി സുന്ദർ .
പാട്ട് പാട്ടുകാർ രാഗം 1 ആഫ്രോ ഹൊറർ പലർ 2 ഹരി ഓം ഗോപി സുന്ദർ ഹിരണ്മയി 2 നാക്കു പെന്റ നാക്കു ടാക്ക ഗോപി സുന്ദർ അഭയ അവലംബം ↑ http://www.indiaglitz.com/channels/malayalam/review/18302.html ↑ ↑ ↑ ↑ ↑ പുറത്തേയ്ക്കുള്ള കണ്ണികൾ നാക്കു പെന്റ നാക്കു ടാക്ക ഇന്റർനെറ്റ് മൂവി ഡാറ്റാബേസിൽ നാക്കു പെന്റ നാക്കു ടാക്ക ഫേസ്‌ബുക്കിൽ നാക്കു പെന്റ നാക്കു ടാക്ക Archived 2014-07-01 at the Wayback Machine .
on OneIndia.in
നാഖ് ജനത Chechens at a wedding, circa 1870–1886
നാഖ് ജനത വൈനാഖ് ജനത (Chechen/Ingush: Вайнахи , apparently derived from Chechen вайн нах , Ingush вай нах "our people"; also Chechen-Ingush ) എന്നും അറിയപ്പെടുന്ന, നാഖ് ഭാഷകളും മറ്റ് സാംസ്കാരിക സമാനതകളും ഉപയോഗിച്ച് തിരിച്ചറിയപ്പെട്ട കൊക്കേഷ്യൻ ജനതയുടെ ഒരു സമൂഹമാണ്.
പ്രധാനമായും ചെചെൻ വംശജരായ ( ജോർജ്ജിയയിലെ ചെചെൻ ഉപ-എത്‌നോസുകളായ കിസ്റ്റുകൾ ഉൾപ്പെടെ) ഇവരിൽ വടക്കൻ കോക്കസസിലെ ഇംഗുഷുകൾ, ബാറ്റുകൾ, അടുത്തു ബന്ധമുള്ള ചെറുകിട അല്ലെങ്കിൽ ചരിത്ര ഗ്രൂപ്പുകൾ ഉൾപ്പെടെയുള്ളവർ ഉൾപ്പെടുന്നു.
നാംവർ സിങ് ഇംഗ്ലീഷ് വിലാസം https://ml.wikipedia.org/wiki/Namvar_singh
ഒരു ഹിന്ദി സാഹിത്യകാരനും സാഹിത്യവിമർശകനുമായിരുന്നു നാംവർ സിങ് (Namvar Singh) , (28 ജൂലൈ 1926 – 19 ഫെബ്രുവരി 2019).
ഹിന്ദിസാഹിത്യത്തിലെ ജീവിക്കുന്ന ഇതിഹാസമെന്ന് വാഴ്ത്തപ്പെട്ടിരുന്ന സിങ്ങിന് സാഹിത്യഅക്കാദമി പുരസ്കാരമുൾപ്പെടെ വിവിധ ബഹുമതികൾ ലഭിച്ചിട്ടുണ്ട്.
ഹിന്ദിക്കു പുറമേ ഉർദ്ദുവിലും അഗാധ പാണ്ഡിത്യമുണ്ടായിരുന്ന നാംവർ സിങ് ഒരു മികച്ച പ്രഭാഷകൻ കൂടിയായിരുന്നു.
1926 ജൂലായ് 28-ന് ഉത്തർപ്രദേശിലെ വാരാണസിയിലാണ് നാംവർ സിങ്ങിന്റെ ജനനം.
ബനാറസ് ഹിന്ദു സർവകലാശാലയിൽനിന്ന് ഡോക്ടറേറ്റ് നേടി.
അവിടെത്തന്നെ അധ്യാപകനായാണ് ഔദ്യോഗികജീവിതം ആരംഭിച്ചത്.
കമ്മ്യൂണിസ്റ്റ് സഹയാത്രികമാണെന്നുള്ള ആരോപണത്തെത്തുടർന്ന് ജോലി നഷ്ടപ്പെട്ടു.
പിന്നീട് ഡൽഹി ജവാഹർലാൽ നെഹ്രു സർവകലാശാലയിൽ (ജെ.എൻ.യു.) അധ്യാപകനായി.
അവിടത്തെ സെന്റർ ഫോർ ഇന്ത്യൻ ലാംഗ്വേജസിന്റെ ആദ്യ അധ്യക്ഷനായിരുന്നു.
1992-ൽ ജെ.എൻ.യു.വിൽനിന്നു വിരമിച്ചെങ്കിലും പ്രൊഫസർ എമിരിറ്റസ് ആയി തുടർന്നു.
രാജാറാം മോഹൻ റോയ് ഫൗണ്ടേഷൻ അധ്യക്ഷനും വാർധയിലെ മഹാത്മാ ഗാന്ധി അന്താരാഷ്ട്രീയ ഹിന്ദി വിശ്വവിദ്യാലയ ചാൻസലറുമായി സേവനം ചെയ്തു.
ഹിന്ദിയിൽ നിരവധി നിരൂപണഗ്രന്ഥങ്ങൾ രചിച്ചിട്ടുണ്ട്.
1971-ൽ ' കവിതാ കേ നയേ പ്രതിമാൻ ' എന്ന കൃതിക്ക് സാഹിത്യവിമർശനത്തിനുള്ള കേന്ദ്രസാഹിത്യ അക്കാദമി പുരസ്‌കാരം നേടി.
’ജൻയുഗ്’, ’ആലോചന’ എന്നീ മാസികകളുടെ പത്രാധിപരും ഓൾ ഇന്ത്യ പ്രോഗ്രസീവ് റൈറ്റേഴ്‌സ് അസോസിയേഷന്റെ പ്രസിഡന്റും ആയിരുന്നു.
ഉത്തർപ്രദേശിലെ ചന്ദൗലിയിൽ നിന്ന് 1959-ൽ സി.പി.ഐ. സ്ഥാനാർഥിയായി മത്സരിച്ചെങ്കിലും തോറ്റു.
സാഹിത്യകാരൻ കാശിനാഥ് സിങ് സഹോദരനാണ്.
കൃതികൾ ‘കവിതാ കേ നയേ പ്രതിമാൻ’ ‘ഛായാവാദ്’ ’ദൂസരീ പരമ്പരാ കീ ഖോജ്’ പുരസ്കാരങ്ങൾ കേന്ദ്ര സാഹിത്യഅക്കാദമി പുരസ്കാരം ശലാക സമ്മാൻ സാഹിത്യഭൂഷൺ സമ്മാൻ കൂവെമ്പു രാഷ്ട്രീയ പുരസ്കാർ അവലംബം ↑ ↑ ↑ ↑
നാംദേവ്
നാംദേവ് ,സന്ത് നാംദേവ് എന്നും അറിയപ്പെട്ടിരുന്ന ഭക്തകവി ആയിരുന്നു.
1270-1350 കാലഘട്ടത്തിൽ ഇന്നത്തെ മഹാരാഷ്ട്രയിൽ ഇദ്ദേഹം ജീവിച്ചിരുന്നു എന്ന് വിശ്വസിക്കപ്പെടുന്നു.
ഹിന്ദുമതത്തിലെ വർക്കാരി സന്യാസി വിഭാഗത്തിലെ പ്രമുഖനായിരുന്നു നാം ദേവ് .
അദ്ദേഹത്തെ സിക്കുകാരും ബഹുമാനിക്കുന്നു.
നാംദേവ് ഗൃഹസ്ഥാശ്രമത്തിലൂടെയും മോക്ഷം പ്രാപ്തമാക്കാം എന്ന് ഉപദേശിച്ചു.
നാംദേവിന്റെ ജീവിതത്തെക്കുറിച്ച് വ്യക്തമായ വിവരങ്ങൾ ലഭ്യമല്ല.
പൊതുവേ അദ്ദേഹം 1270-1350 കാലഘട്ടത്തിൽ ജീവിച്ചിരുന്നു എന്ന് വിശ്വസിക്കുന്നു.
ചില ചരിത്രകാരന്മാർ 1207-1287 ,  1309-1372,1450 എന്നിങ്ങനെയുള്ള കാലഗണന അദ്ദേഹത്തിനു നല്കുന്നു.
ഒരു തുന്നൽക്കാരൻ ആയിരുന്നു നാംദേവ് എന്ന് ചരിത്രകാരന്മാർ അഭിപ്രായപ്പെടുന്നു.
രചനകൾ ഒരു വർക്കാരി സന്യാസി
വൈഷ്ണവ തത്ത്വചിന്തകളാൽ സ്വാധീനം ഉൾക്കൊണ്ടവയായിരുന്നു അദ്ദേഹത്തിന്റെ രചനകൾ.
വിഠോഭ (കൃഷ്ണൻ?)യോടുള്ള ഭക്തി അദ്ദേഹത്തിന്റെ രചനകളിൽ പ്രകടമാണ്.
ജ്ഞാനേശ്വർ,തുക്കാറാം എന്നിവരോടൊപ്പം നാംദേവും തൻറെ രചനകളിലൂടെ വർക്കാരി ഭക്തിപ്രസ്ഥാനത്തിനു മഹാരാഷ്ട്രയിൽ അടിത്തറപാകി പന്ത്രണ്ടാം നൂറ്റാണ്ടിൽ കർണ്ണാടകയിൽ രൂപംകൊണ്ട ഏകദൈവാധിഷ്‌ഠിതമായ വിഠോഭാ ഭക്തിപ്രസ്ഥാനത്തിനു മഹാരാഷ്ട്രയിലേക്ക് പ്രചാരം ലഭിക്കുന്നതിൽ നാംദേവ് മഹത്തായ പങ്ക് വഹിച്ചു.
അബ്രാഹ്മണനായിരുന്ന നാംദേവ് മറാഠി ഭാഷയിലായിരുന്നു രചനകൾ നടത്തിയത്.
ലളിതമായ പദങ്ങളും  സങ്കീർത്തന എന്ന സംഗീതോപകരണവും ഉപയോഗിച്ചായിരുന്നു അദ്ദേഹം  വിഠോഭാ കീർത്തനങ്ങൾ ആലപിച്ചിരുന്നത്.
അതിനാൽ തന്നെ ജനഹൃദയങ്ങളിൽ അദ്ദേഹത്തിൻറെ  കീർത്തനങ്ങൾ സ്ഥാനംപിടിച്ചു.
അദ്ദേഹം ജാതിവേർതിരിവുകൾ ഇല്ലാതെ എല്ലാവരെയും വിഠോഭാ ഭക്തിയിലേക്ക് ആനയിച്ചു.
ബ്രാഹ്മണമേധാവിത്വത്തിൻ കീഴിൽ വേദങ്ങൾ അപ്രാപ്യമായിരുന്ന സമൂഹത്തിന് സാംസ്കാരികമായ പുരോഗതി കൈവരിക്കാൻ നാംദേവ് അവസരമൊരുക്കി.
സിക്കുകാരുടെ വിശുദ്ധഗ്രന്ഥമായ ആദിഗ്രന്ഥയിൽ നാംദേവിന്റെ രചനകൾ കാണാം.
നാംഡഭ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Namdapha_National_Park
27°29′00″N 96°23′00″E ﻿ / ﻿ 27.48333°N 96.38333°E ﻿ / 27.48333; 96.38333
അരുണാചൽ പ്രദേശ് സംസ്ഥാനത്തിലെ ചാങ്ലാങ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് നാംഡഭ ദേശീയോദ്യാനം .
ഇത് നിലവിൽ വന്നത് 1983-ലാണ്.
1,985.23 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി.
പട്കായ് പർവത മേഖല ഇവിടെയാണ് സ്ഥിതി ചെയ്യുന്നത്.
നാവോ ദേഹിങ് നദി ഈ ഉദ്യാനത്തിലൂടെ ഒഴുകുന്നു..
ഹൂലോക്ക് ഗിബ്ബണ് ‍, ഹിമപ്പുലി , ക്ലൗഡഡ് ലെപ്പേർഡ് , റെഡ് പാണ്ട , ഏഷ്യൻ ഗോൾഡൻ കാറ്റ് , ആന , പുലി , കടുവ എന്നീ മൃഗങ്ങൾ ഇവിടെ അധിവസിക്കുന്നു.
പ്രാവ് , വേഴാമ്പൽ , പരുന്ത് , ബാബ്ലർ തുടങ്ങി വിവിധയിനം പക്ഷിയിനങ്ങളെയും ഇവിടെ കാണാം.
നിഷാപൂർ ഇംഗ്ലീഷ് വിലാസം https://ml.wikipedia.org/wiki/Nishapur
നിഷാപൂർ അല്ലെങ്കിൽ ഔദ്യോഗികമായി നെയ്ഷാബർ (( പേർഷ്യൻ : نیشابور ⓘ ;മിഡിൽ പേർഷ്യൻ ഭാഷയിൽ നിന്നുള്ള "ന്യൂ-ഷാപുർ", അർത്ഥം: "ഷാപൂരിന്റെ പുതിയ നഗരം", "ദി ഫെയർ ഷാപൂർ", അല്ലെങ്കിൽ "ഷാപൂരിൻറെ കുറ്റമറ്റ നിർമ്മാണം") ഇറാന്റെ വടക്കുകിഴക്കൻ ഭാഗത്തുള്ള റസാവി ഖൊറാസാൻ പ്രവിശ്യയിലെ രണ്ടാമത്തെ വലിയ നഗരമാണ്.
ബിനാലുദ് പർവതനിരയുടെ അടിവാരത്തെ ഫലഭൂയിഷ്ഠമായ ഒരു സമതലത്തിലാണ് നിഷാപൂർ സ്ഥിതി ചെയ്യുന്നത്.
9-ആം നൂറ്റാണ്ടിലെ താഹിരിദ് രാജവംശത്തിന്റെ ചരിത്ര തലസ്ഥാനമായ ഗ്രേറ്റർ ഖൊറാസാന്റെ പടിഞ്ഞാറൻ പാദത്തിന്റെ ചരിത്രപരമായ തലസ്ഥാനവും 11-ാം നൂറ്റാണ്ടിലെ സെൽജുക് സാമ്രാജ്യത്തിന്റെ പ്രാരംഭ തലസ്ഥാനവുമായിരുന്ന ഇത് നിലവിൽ നിഷാപൂർ കൗണ്ടിയുടെ തലസ്ഥാന നഗരവും ഇറാനിലെയും ഗ്രേറ്റർ ഖൊറാസാൻ പ്രദേശത്തെയും സാംസ്കാരികവും സാമ്പത്തികവുമായ പ്രാധാന്യമുള്ള ചരിത്രപരമായ സിൽക്ക് റോഡ് നഗരവുമാണ്.
2016 ലെ കണക്കുകൾപ്രകാരം നഗരകേന്ദ്രത്തിലെ ജനസംഖ്യ 264,180 ആയും നഗരം സ്ഥിതിചെയ്യുന്ന കൗണ്ടിയിലെ ജനസംഖ്യ 448,125 ആയും കണക്കാക്കപ്പെടുന്ന  ഈ നഗരം ഇറാന്റെ കിഴക്കൻ പ്രവിശ്യകളിലെ ഏറ്റവും ജനസംഖ്യയുള്ള മൂന്നാമത്തെ നഗരമായി മാറുന്നു.
കുറഞ്ഞത് രണ്ട് സഹസ്രാബ്ദങ്ങളായി ലോകത്തിന് ഏറ്റവും മികച്ചതും ഉയർന്ന നിലവാരമുള്ളതുമായ ടർക്കോയ്സ് വിതരണം ചെയ്തിരുന്ന ടർക്കോയ്സ് ഖനികൾ സമീപത്തായി സ്ഥിതിചെയ്യുന്നു.
അബർഷഹർ അല്ലെങ്കിൽ നിഷാപൂർ എന്ന പേരിൽ സാസാനിയൻ സട്രാപ്പിയുടെ തലസ്ഥാന നഗരമായി ഷാപൂർ ഒന്നാമനാണ് മൂന്നാം നൂറ്റാണ്ടിൽ ഈ നഗരം സ്ഥാപിച്ചത്.
പിന്നീട് താഹിരിദ് രാജവംശത്തിന്റെ തലസ്ഥാനമായി മാറിയ നിഷാപൂർ 830-ൽ അബ്ദുല്ല താഹിറിൻറെ നേതൃത്വത്തിൽ നവീകരിക്കുകയും പിന്നീട് 1037-ൽ തുഗ്‌റിൽ സെൽജുക് രാജവംശത്തിന്റെ തലസ്ഥാനമായി തിരഞ്ഞെടുക്കുകയും ചെയ്തു.
അബ്ബാസി കാലഘട്ടം മുതൽ ഖ്വാരസ്മിയയിലും കിഴക്കൻ ഇറാനിലും മംഗോളിയൻ അധിനിവേശ കാലംവരെ ഇസ്‌ലാമിക ലോകത്തിനുള്ളിലെ ഒരു സുപ്രധാന സാംസ്‌കാരിക, വാണിജ്യ, ബൗദ്ധിക കേന്ദ്രമായി നഗരം പ്രവർത്തിച്ചു.
മെർവ് , ഹെറാത്ത് , ബൽഖ് എന്നിവയ്‌ക്കൊപ്പം നിഷാപൂർ നഗരവും ഗ്രേറ്റർ ഖൊറാസാനിലെ നാല് മഹത്തായ നഗരങ്ങളിലൊന്നും ഇസ്ലാമിക സുവർണ്ണ കാലഘട്ടത്തിലെ പഴയ ലോകത്തിലെ ഏറ്റവും വലുതും തന്ത്രപ്രധാനവുമായ നഗരങ്ങളിലൊന്നായിരുന്നു.
ഖിലാഫത്തിന്റെ കിഴക്കൻ വിഭാഗത്തിൻറെ സർക്കാർ അധികാര കേന്ദ്രം, വൈവിധ്യമാർന്ന വംശീയ, മത വിഭാഗങ്ങളുടെ സമ്മേളനവേദി, ട്രാൻസോക്സിയാന, ചൈന , ഇറാഖ് , ഈജിപ്ത് എന്നിവിടങ്ങളിൽ നിന്നുള്ള വാണിജ്യ പാതകളിലെ ഒരു വ്യാപാര വിശ്രമകേന്ദ്രം എന്നീ നിലകളിലും ഇത് അക്കാലത്ത് അറിയപ്പെട്ടിരുന്നു.
പത്താം നൂറ്റാണ്ടിൽ സമാനിദുകളുടെ ഭരണത്തിൻ കീഴിൽ നിഷാപൂർ അതിന്റെ സമൃദ്ധിയുടെ പാരമ്യത്തിലെത്തിയെങ്കിലും, 1221-ൽ മംഗോളിയന്മാർ നഗരം നശിപ്പിക്കപ്പെടുകയും ജനസംഖ്യയുടെ ഭൂരിഭാഗത്തെയും കൊല്ലുകയും ചെയ്തു.
ഈ കൂട്ടക്കൊലയും തുടർന്നുള്ള ഭൂകമ്പങ്ങളും മറ്റ് ആക്രമണങ്ങളും ചേർന്ന് നഗരത്തെ പലതവണ നശിപ്പിച്ചതായി വിശ്വസിക്കപ്പെടുന്നു.
സമീപ സ്ഥലമായ മെർവിൽനിന്ന് വ്യത്യസ്തമായി, നിഷാപൂരിന് ഈ ദുരന്തങ്ങളിൽനിന്ന് കരകയറാനും ഇറാനിലെ റസാവി ഖൊറാസാൻ പ്രവിശ്യയിലെ ടൂറിസം, കൃഷി, ആരോഗ്യ സംരക്ഷണം, വ്യാവസായിക ഉൽപ്പാദനം, വാണിജ്യം എന്നിവയാൽ സമ്പന്നമായ ഒരു സജീവ ആധുനിക നഗരമായും കൗണ്ടിയായും ഇക്കാലത്തും  നിലനിൽക്കാൻ സാധിച്ചു.
എന്നിരുന്നാലും, അതിന്റെ പഴക്കമേറിയതും ചരിത്രപരവുമായ പുരാവസ്തു അവശിഷ്ടങ്ങിൽ പലതും ഇനിയും കണ്ടെത്താതെ അവശേഷിക്കുന്നു.
ആധുനിക നഗരമായ നിഷാപൂർ മൂന്ന് പ്രധാന ഭരണ പ്രദേശങ്ങൾ/ജില്ലകൾ (പേർഷ്യൻ: منطقه های شهر نیشابور) ഉൾക്കൊള്ളുന്നതും കൂടാതെ ഇതിൻറെ നഗര പ്രദേശവുമായും ഘടനയുമായും യോജിക്കുന്ന നിരവധി ഗ്രാമങ്ങളാൽ ചുറ്റപ്പെട്ടിരിക്കുന്നതുമാണ്.
നഗരത്തിന്റെ മേഖല/ജില്ല 1, റോഡ് 44 ന്റെ വടക്ക് ഭാഗത്ത് നിർമ്മിക്കപ്പെട്ടിരിക്കുന്ന പുതിയ നഗര വികസനങ്ങൾ (കൂടുതലും 1980 കളിലും 1990 കളിലും ആരംഭിച്ചത്) ഉൾക്കൊള്ളുന്നതും കൂടാതെ നെയ്ഷാബർ സർവ്വകലാശാല, IAUN പോലെയുള്ള നിഷാപൂരിലെ മിക്ക പ്രധാന ഉന്നത വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്നതുമാണ്.
നഗരത്തിന്റെ മേഖല/ജില്ല 2 നഗരത്തിന്റെ വ്യാപരകേന്ദ്രവും റോഡ് 44 ന്റെ തെക്ക് ഭാഗം പഴയതും കൂടുതൽ ചരിത്രപരവുമായ നഗര ഘടനകളെ ഉൾക്കൊള്ളുന്നതുമാണ്.
നാഷണൽ ഗാർഡൻ ഓഫ് നിഷാപ്പൂരും, അമിൻ ഇസ്ലാമി ഖാനേറ്റ് മാൻഷനും പോലെയുള്ള നഗരത്തിലെ ചില പ്രധാന വിനോദസഞ്ചാര കേന്ദ്രങ്ങൾ ഇവിടെയുണ്ട്.
നഗരത്തിന്റെ മേഖല/ജില്ല 3 ൽ മധ്യകാലഘട്ടത്തിൽ മംഗോളിയന്മാർ നശിപ്പിച്ച പുരാതന നഗരമായ നിഷാപൂരിന്റെ നഷ്ടാവശിഷ്ടങ്ങളും മറ്റും സ്ഥിതിചെയ്യുന്നു.
ഇത് നഗരത്തിന്റെ തെക്കുഭാഗത്തും തെക്കുകിഴക്കുഭാഗത്തുമാണ് സ്ഥിതിചെയ്യുന്നത്.
നഗരത്തിലെ മൂന്നാം ജില്ല നിയമപ്രകാരം ദേശീയവും പട്ടികപ്പെടുത്തിയിട്ടുള്ളതുമായ ഒരു സംരക്ഷിത പുരാവസ്തു മേഖലയാണെന്നതോടൊപ്പം ഏതെങ്കിലും തരത്തിലുള്ള അനധികൃത പുരാവസ്തു ഖനനം ഇവിട നിയമവിരുദ്ധമായി കണക്കാക്കപ്പെടുകയും ചെയ്യുന്നു.
ഒമർ ഖയ്യാമിന്റെ ശവകുടീരം, നിഷാപൂരിലെ അത്താറിന്റെ ശവകുടീരം എന്നിങ്ങനെ ചരിത്രത്തിലുടനീളം പ്രശസ്തരായ നഗരത്തിലെ ഒട്ടുമിക്ക വ്യക്തികളുടെയും ശ്മശാനങ്ങളും ചരിത്രസ്മാരകങ്ങളും ഈ ജില്ലയിലാണുള്ളത്.
മൂന്നാം ജില്ല നഗരത്തിലെ പ്രധാന ടൂറിസ്റ്റ് ഹോട്ട്‌സ്‌പോട്ടുകളിൽ ഒന്നായും ഉപയോഗിക്കുന്നു.
ന്യൂയോർക്ക് നഗരത്തിലെ മെട്രോപൊളിറ്റൻ മ്യൂസിയം ഓഫ് ആർട്ട് , ലണ്ടനിലെ ബ്രിട്ടീഷ് മ്യൂസിയം , ടെഹ്‌റാനിലെ നാഷണൽ മ്യൂസിയം ഓഫ് ഇറാൻ , മറ്റ് അന്താരാഷ്ട്ര മ്യൂസിയങ്ങൾ, നിഷാപൂർ നഗരത്തിൽ സ്ഥിതിചെയ്യുന്ന മ്യൂസിയങ്ങൾ എന്നിവയിൽ ഈ നഗരത്തിലെ പല പുരാവസ്തു കണ്ടെത്തലുകളും പൊതുജനങ്ങൾക്കായി പ്രദർശിപ്പിക്കുന്ന..
നിഷാപൂർ നഗരം LHC, ICCN യുണെസ്കോ തുടങ്ങിയ അന്താരാഷ്ട്ര സംഘടനകളിലും അംഗമാണ്.
അവലംബം ↑ Originally In Avesta ,  though some regions near the West of the city are now called Reyvand (Persian: ریوند) which is directly derived from "Raēvant".
Source: رنبغ دادگی (۱۳۹۰)، بندهش ترجمهٔ گزارنده مهرداد بهار، تهران: انتشارات توس، ص.
ص۱۷۲ ↑ ↑ The Cambridge History of Iran – Volume 1 – Page 68 ↑ ↑ {{ cite web }} :  CS1 maint: url-status ( link ) ↑ Honigmann, E.; Bosworth, C.E..
" Nīs̲h̲āpūr ."
Encyclopaedia of Islam, Second Edition.
Edited by: P. Bearman, Th.
Bianquis, C.E. Bosworth, E. van Donzel, W.P. Heinrichs.
Brill Online, 2013.
31 December 2013 ↑ നിഷാപൂർ can be found at GEOnet Names Server , at this link , by opening the Advanced Search box, entering "-3076915"  in the "Unique Feature Id" form, and clicking on "Search Database".
↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link ) ↑ ↑ ↑ Razavi Khorasan Bureau of Ministry of Roads Urban Development of Iran .
« The Comprehensive Scheme/Plan of Neyshabur in 1394 Solar Hijri » (in Persian).
shahrsazionline .
↑ ↑ ↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link ) ↑
നിഷ്നെകാംസ്ക് റിസർവോയർ
റഷ്യയിലെ കാമ നദിയിൽ സ്ഥിതിചെയ്യുന്ന ജലവൈദ്യുത പദ്ധതികളിലെ ഏറ്റവും താഴെയുള്ള ജലസംഭരണിയാണ് ലോവർ കാമ റിസർവോയർ അല്ലെങ്കിൽ നിഷ്നെകാംസ്ക് റിസർവോയർ ( Russian : Нижнекамское водоранилище ; Tatar : Түбән Кама сусаклагычы ) ടാറ്റർസ്ഥാൻ , ഉഡ്മൂർതിയ , ബഷ്കോർട്ടോസ്റ്റാൻ , റഷ്യൻ ഫെഡറേഷന്റെ പെർം ക്രായ് എന്നീപ്രദേശങ്ങളിലാണ് ഇത് സ്ഥിതിചെയ്യുന്നത്.
ലോവർ കാമ ജലവൈദ്യുത നിലയത്തിന്റെ അണക്കെട്ടിന്റെ നിർമ്മാണത്തിനുശേഷം 1978-81 ൽ സമുദ്രനിരപ്പിൽ നിന്ന് 62 മീറ്റർ വരെ ഈ ജലസംഭരണി നിറഞ്ഞു.
ഈ ജലസംഭരണിയിലെ ജലനിരപ്പ് മുകളിലെ ജലസംഭരണികളെ ആശ്രയിച്ചിരിക്കുന്നു ( കാമ റിസർവോയർ, വോട്ട്കിൻസ്ക് റിസർവോയർ ).
ലോവർ കാമ റിസർവോയറിന്റെ ഉപരിതല വിസ്തീർണ്ണം 1,084 ചതുരശ്ര കിലോമീറ്റർ ആണ്.
2.8 ബില്യൺ (280 കോടി) ക്യുബിക് മീറ്റർ ആണ് ഇതിന്റെ വ്യാപ്തം.
അതിന്റെ നീളം കാമയ്‌ക്കൊപ്പം  185 കിലോമീറ്ററും ബെലയായ്ക്കൊപ്പം 157 കിലോമീറ്ററുമാണ്.
ജലവിതരണം, ജലസേചനം, മീൻപിടുത്തം എന്നിവയ്ക്കും ഈ ജലസംഭരണി ഉപയോഗിക്കുന്നു.
വൈദ്യുതപദ്ധതിയുടെ പൂർണ്ണ ആസൂത്രിത ശക്തിയിൽ പ്രവർത്തിപ്പിക്കാനുള്ള പദ്ധതികൾ ടാറ്റർസ്ഥാൻ സർക്കാർ പ്രഖ്യാപിച്ചു.
ടാറ്റർസ്റ്റാനിൽ പ്രവർത്തിക്കുന്ന പാരിസ്ഥിതിക സംരക്ഷക ഗ്രൂപ്പുകൾ ഈ പദ്ധതികളെ എതിർക്കുന്നു.
ജലസംഭരണിയിൽ ജലനിരപ്പുയരുന്നത് കുല്യാഗാഷ് തണ്ണീർത്തടത്തിലും മറ്റ് ചുറ്റുമുള്ള ഭൂപ്രദേശങ്ങളിലും വെള്ളപ്പൊക്കത്തിന് കാരണമായേക്കും.
അവലംബങ്ങൾ പുറത്തേക്കുള്ള കണ്ണികൾ Nizhnekamsk Reservoir എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നിഷേധവോട്ട്
തിരഞ്ഞെടുപ്പുകളിൽ എല്ലാ സ്ഥാനാർഥികളെയും നിഷേധിക്കുവാനായി ഏർപ്പെടുത്തിയിരിക്കുന്ന വോട്ടിങ് സൗകര്യമാണ് നിഷേധവോട്ട് .
സുപ്രീംകോടതിയുടെ 2013 സെപ്റ്റംബർ 27-ലെ വിധിയുടെ പശ്ചാത്തലത്തിലാണ് ഇന്ത്യയിൽ ഈ നിയമം പ്രാബല്യത്തിൽ വന്നത്.
വോട്ടിങ്‌യന്ത്രത്തിൽ എല്ലാ സ്ഥാനാർഥികളുടെയും പേരിന് ഏറ്റവും താഴെ മുകളിൽ പറഞ്ഞവർ ആരുമല്ല ( നൺ ഓഫ് ദ എബൗ നോട്ട് ) എന്ന ബട്ടൻ അമർത്തിയാണ് നിഷേധ വോട്ട് ചെയ്യുന്നത്.
നിഷേധവോട്ടിന് ഏറ്റവും കൂടുതൽ വോട്ട് ലഭിക്കുന്ന സാഹചര്യം ഉണ്ടായാൽ ഏറ്റവും അധികം വോട്ട് ലഭിക്കുന്ന സ്ഥാനാർതി വിജയിക്കുന്നതായി പ്രഖ്യാപിക്കപ്പെടും.
മാതൃഭാഷയിലാണ് ഇതിനായുള്ള ബട്ടനുകൾ ഒരുക്കുക.
ഇന്ത്യയിൽ മിക്ക രാഷ്ട്രീയ പാർട്ടികളും ഇതിനോട് എതിർപ്പ് രേഖപ്പെടുത്തിയിട്ടുണ്ട്.
അവലംബം ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help )
നിഷാൻ Nishan Nishan
ഒരു ചലച്ചിത്ര അഭിനേതാവാണ് നിഷാൻ .
2009-ൽ പുറത്തിറങ്ങിയ ഋതു എന്ന ചിത്രത്തിലെ ശരത് എന്ന കഥാപാത്രത്തോടെയാണ് ഇദ്ദേഹം ചലച്ചിത്രരംഗത്ത് പ്രവേശിച്ചത് .
അഭിനയിച്ച ചലച്ചിത്രങ്ങൾ ഋതു - 2009 അപൂർവരാഗം - 2010 ഈ അടുത്ത കാലത്ത് (2012) ഗീതാഞ്ജലി - 2013 ലാവണ്ടർ (2015) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നിഷാൻ
നിഷ് മാർക്കറ്റ് ഇംഗ്ലീഷ് വിലാസം https://ml.wikipedia.org/wiki/Niche_market
ഒരു നിർദ്ദിഷ്ട ഉത്പന്നത്തിൽ ശ്രദ്ധ കേന്ദ്രീകരിക്കുന്ന വിപണിയുടെ ഉപവർഗ്ഗമാണ് ഒരു നിഷ് മാർക്കറ്റ്.